محمد احمد رمضان

محمد احمد رمضان ابراهيم احمد هوه لعيب كاراتيه من مصر بطل عالم و افريقيا ؛ يلعب فى النادى الاهلى المصرى و نادى اس بى ان ڤيرنون الفرنساوى و فريق منتخب مصر القومى.

 حياته 
محمد احمد رمضان ابراهيم احمد من مواليد يوم 9 اغسطس سنة 1995 فى القاهره و حاصل على الكتير من البطولات المحلية و العالمية والقارية ، ابتدا مسيرته فى الكاراتيه من أن كان عمره 4 سنين فى النادى الأهلى الرياضى فى مصر بعدين كان يمارس الكاتا (الاستعراض الحركى للقتال فى الكاراتيه) والكوميتيه (القتال الفعلى فى رياضة الكاراتيه)مع بعضلحد سنة 2005 بعدين قرر التخصص فى الكوميتيه  سنة  2006 ، اخد أول ميدالية برونزية محلية فى بطولات الجمهورية  سنة  2007 بعدين اول ذهبية محلية فى بطولات الجمهورية  سنة  2009 و كان عمره 14  سنه  بس ، بعدين دخل منتخب مصر سنة 2013 ، واخد أول ميدالية ليه فى فئة الكبار (-75 كجم) فى بطولة البريمير ليج سنة 2014 و كان من العمر 18  سنه  بس فى استاد "بيير دى كوبرتان" ، تعرض بعدها لإصابة خطيرة فى كتفه فى نص سنة 2014و ده منعه من إنهاء الموسم ، بعدين رجع  سنة  2015 و كسب بأول بطولة عالم ليه فى بطولة العالم تحت 21  سنه  و الميدالية الذهبية فى بطولة البحر المتوسط والميدالية الفضية فى بطولة دبى المفتوحة للكبار ، ليتعرض بعدها  سنة  2016 لاصابه خطيرة فى معصمهو ده جعله يبتعد عن الملاعب مرة اخرى لاجراء عملية جراحية و منعته من إنهاء الموسم و أثرت على مستواه بشكل سيء  سنة  2017 دون أى تصنيف عالمى بسبب فقدانه كل نقاط التصنيف العالمى لأنه لم ينافس فى أى بطولة ، ليرجع مرة اخرى للملاعب  سنة  2018 للمنافسه فى فئة وزن جديد (-84 كجم) ، بعدين انضم لاس بى ان فيرنون (النادى الفرنسى) كاعارة فى بطولات محددة وعاد خطوة بخطوة مرة اخرى لالتصنيف العالمى بعد فوزه ببعض البطولات الدولية من سيريس أ و البريمير ليج فى تشيلى والصين وفرنسا لحد  بقا العاشر فى التصنيف العالمى (-84 كجم) و المركز التسعتاشر  فى الترتيب الأولمبى بحلول  يونيه 2020 والأول بين اللاعبين الأفارقة فى الفئة الأولمبية (+75 كجم) والفئة العالمية (-84 كجم) بعد تحقيق الميدالية القارية فى فبراير 2020 ، والجدير بالذكر انه حاصل على وسام الرياضة من الطبقة التالتة من الرئيس عبد الفتاح السيسى بعد حصوله على الميدالية البرونزية فى بطولة دورة الألعاب الافريقية 2019.

 البطولات الرسمية 
البطولات الرسمية هيا بطولات منظمة على ايد الاتحاد الدولى أو الاتحاد القارى الخاص بكل قارة مقتصرة على المنتخبات بس (اتحادات الكاراتيه حول العالم) و مش مسموح باشتراك اى اندية أو جهه اخرى.

 2015

- الميدالية الذهبية فى بطولة البحر المتوسط النسخة الرابعة والعشرون تحت 21- (اسكندرية، مصر) ميزان -75 كجم.

- الميدالة الفضية فى بطولة العالم تحت 21- (جاكرتا، اندونيسيا) ميزان -84 كجم.

 2019

- الميدالية الذهبية فى بطولة إفريقيا رجال- (جبورون، بتسوانا) - فرق قتال.

- الميدالية البرونزية فى بطولة دورة الألعاب الإفريقية- (الرباط، المغرب) - فرق قتال.

 2020

- الميدالية الفضية فى بطولة إفريقيا رجال- (طنجة، المغرب) ميزان -84 كجم.

- الميدالية الفضية فى بطولة إفريقيا رجال- (طنجة، المغرب) - فرق قتال.

 البطولات الدورى العالمى والسيرياس 
هى بطولات مفتوحة عالمية منظمة على ايد الاتحاد الدولى للكاراتيه..وهى   جولات فى بلاد مختلفة تحت نفس المسمى ويسمح بأشتراك أى لعيب من اى جهه (اندية أو منتخبات)

 2014

- الميدالية الفضية فى بطولة الدورى العالمى - (باريس، فرنسا) ميزان -75 كجم.

 2018

- الميدالية البرونزية فى بطولة السيرياس أ - (سنتياجو، تشيلى) ميزان -84 كجم.

- ميدالية برونزية فى بطولة السيرياس أ -(شنغاي، الصين) ميزان -84 كجم.

 2019

- الميدالية البرونزية فى بطولة الدورى العالمى - (باريس، فرنسا) ميزان -84 كجم.

 2020

- الميدالية الذهبية فى بطولة الدورى العالمى - (باريس، فرنسا) ميزان -84 كجم.

 2021

- الميدالية البرونزية فى بطولة الدورى العالمى - (اسطنبول، تركيا) ميزان -84 كجم.

- الميدالية البرونزية فى بطولة الدورى العالمى - (القاهرة، مصر) ميزان -84 كجم.

 شوف كمان 
 شخصيات مصريه مشهوره
 سكان مصر
 مصر القديمه
 مصريين
 مصر

 مصادر 

تصنيف:مصريين
تصنيف:مشاهير مصريين
تصنيف:مشاهير
تصنيف:مشاهير حسب البلد